এশ্ব কিং

**আশুতোষ গাংগুলী** (মঞ্চনাম **এছ কিং** নামেৰে পৰিচিত) এগৰাকী বৃটিছ গায়ক, গীতিকাৰ আৰু সুৰকাৰ। ৰাকেশ ওমপ্ৰকাশ মেহৰাৰ হিন্দী ছবি *দিল্লী ৬*ত গীত গাই তেওঁ লাইমলাইটলৈ আহে। তেওঁ ভাৰতৰ বিশিষ্ট গায়ক কিশোৰ কুমাৰৰ এগৰাকী আত্মীয়। দৃশ্যম চিনেমাত "কাৰ্বন কপি" গীতটোও তেওঁ গাইছে।

## ব্যক্তিগত জীৱন
লণ্ডনৰ ভাৰতীয় মূলৰ এটা সংগীতজ্ঞ পৰিয়ালত এছ কিঙে জন্মগ্ৰহণ কৰিছিল। যাৰ ফলত শৈশৱৰ পৰাই সংগীতৰ সৈতে তেওঁৰ এক সুসম্পৰ্ক গঢ়ি উঠিছিল। তেওঁৰ ককা ব্ৰজেন্দ্ৰ লাল গাংগুলী আছিল ন'বেল বিজয়ী ৰবীন্দ্ৰনাথ ঠাকুৰৰ গৃহ তথা বিদ্যালয় শান্তিনিকেতনৰ প্ৰথমগৰাকী ভাৰতীয় শাস্ত্ৰীয় সংগীতৰ শিক্ষক আৰু ভাৰতৰ এগৰাকী বিশিষ্ট স্বাধীনতা সংগ্ৰামী। ইয়াৰ উপৰিও তেওঁ সুভাষ চন্দ্ৰ বসুৰ ঘনিষ্ঠ মিত্ৰ আৰু বিশিষ্ট কণ্ঠশিল্পী কিশোৰ কুমাৰৰ পিতৃৰ প্ৰথম খুড়াকৰ পুতেক আছিল। কিঙে শৈশৱ কটায় বিখ্যাত সংগীত শিল্পীসকলৰ মাজত, যাৰ সৈতে তেওঁৰ পিতৃয়ে ঘনিষ্ঠভাৱে কাম কৰিছিল। ষাঠিৰ দশকত তেওঁৰ পিতৃয়ে ভাৰতত ৰবি শংকৰৰ সৈতে এটা অনুষ্ঠান পৰিৱেশন কৰিছিল। তেওঁৰ মতে, সৰুকালত এবাৰ জৰ্জ হেৰিছনে ভাৰতীয় শাস্ত্ৰীয় সংগীতৰ প্ৰতি আকৰ্ষিত হোৱাৰ বাবে ৱেম্বলীত থকা তেওঁলোকৰ ঘৰলৈ গৈছিল। তেওঁৰ মাতৃৰ পূৰ্বপুৰুষসকল গুজৰাটৰ কৰমচাঁদ চহৰৰ আছিল।

তেওঁ আৰম্ভণিতে *গছপেল গায়কৰ দল* এটিত যোগদান কৰি বিশেষভাৱে প্ৰভাৱিত হৈছিল।

## কৰ্মজীৱন
তেওঁৰ কৰ্মজীৱনৰ আৰম্ভণিতে এ আৰ ৰহমানৰ সৈতে *দিল্লী-৬* নামৰ ছবি এখনত ৰহমানৰ ব্যক্তিগত ষ্টুডিঅ'ত তেওঁ গীত বাণীবদ্ধ কৰিছিল। বন্ধুবৰ্গই তেওঁৰ প্ৰশংসা কৰাৰ পিছত ৰহমানে কিঙক তেওঁৰ লণ্ডনৰ ঘৰলৈ মাতিছিল। ২৫ বছৰীয়া ডেকাজনৰ কণ্ঠ শুনি ৰহমান আপ্লুত হৈছিল আৰু নিজৰ ব্যক্তিগত ষ্টুডিঅ’ত গীতটো বাণীবদ্ধ কৰিবলৈ শীঘ্ৰেই চেন্নাইলৈ উৰা মাৰিছিল। ইয়াৰ পিছত তেওঁ *দম মাৰো দম* ছবিৰ বাবে *তে আমো*, *বডিগাৰ্ড* ছবিৰ বাবে *আই লাভ ইউ* আৰু *আয়শা* ছবিৰ বাবে *ছুনো আয়শা*কে ধৰি বহুতো ছবিত কন্ঠ দান কৰিছিল।

*লেডী গাগা*ৰ *জাষ্ট ডান্স*ৰ ৰিমিক্স *বেড ৰোমাঞ্চ* শীৰ্ষক অফিচিয়েল একক গীততো এছে কন্ঠ দিছিল। উক্ত ৰিমিক্স এলবামটো ইয়াৰ এছিয়ান মুক্তিতো ব্যৱহাৰ কৰা হৈছিল।

ব্ৰিটেইনৰ এই বিশিষ্ট গায়কজনে, *লাভ ইজ ব্লাইণ্ড* গীতটো গোৱাৰ লগতে সহযোগীভাৱে লিখিছেও আৰু যিটো তেওঁ গায়ক *ৰমজী*ৰ সৈতে গাইছিল। তেওঁ *হাৰ্ড কৌৰ*ৰ সৈতে *লুক ফৰ মি* গীতটোত অভিনয়ও কৰিছিল। ২০১১ চনত এছে *বিবিচি*ৰ বাবে *গ্লাষ্টনবেৰী ফেষ্টিভেল*কে ধৰি ব্ৰিটেইনৰ কিছুমান ডাঙৰ ডাঙৰ অনুষ্ঠানত গীত পৰিৱেশন কৰিছিল আৰু *বিবিচি লণ্ডন মেলা*ৰ মূল মঞ্চখনতো গীত পৰিৱেশন কৰিছিল।

২০১১ চনৰ পিছত ২০১২ চনত বাংলা ছবি *বোঝেনা সে বোঝেনা*ৰ "কঠিন" শীৰ্ষক গীতটো গোৱাৰ সুযোগ লাভ কৰে। ইয়াৰ উপৰিও তেওঁ এমটিভি ইণ্ডিয়াৰ 'এমটিভি আনপ্লাগড' – ছিৰিজ ২ত অংশ লৈছিল, য’ত এটা সম্পূৰ্ণ খণ্ড তেওঁৰ হিট গীতসমূহৰ বাবে উৎসৰ্গিত আছিল। ছিৰিজটোৰ আন আন কণ্ঠশিল্পীসকলৰ ভিতৰত আছিল এ. আৰ. ৰহমান, সুনিধি চৌহান আৰু শফকত আমানত আলী খান। ২০১৩ চনৰ এপ্ৰিল মাহত তেওঁ লণ্ডনৰ *চাউথবেংক চেণ্টাৰ*ত চুফী তথা বলিউড গায়ক হৰ্ষদীপ কৌৰৰ সৈতে এটা কনচাৰ্টত গীত পৰিৱেশন কৰিছিল।

## চলচ্চিত্ৰপঞ্জী

## অ-চলচ্চিত্ৰ গীত
* লুক ফৰ মি
* টেক ইট ইজি
* লাভ ইজ ব্লাইণ্ড
* লেডি গাগাৰ পৰা বেড ৰোমাঞ্চ ৰিমিক্স আৰু লেডী গাগা, লাছ, ৱেডিছ আৰু ইয়ং থ'ৰোৰ সৈতে জাষ্ট ডান্স এলবাম
**দীৱাৰেঁ: হোলীৰ বাবে ঐক্যৰ গীত* ("দীৱাৰেঁ"ৰ লগতে সুখৱিন্দৰ সিং, শান, জাভেদ আলী, সুৰজ জগান, কুনাল গাঞ্জাৱালা, জোনিতা গান্ধী) (দ্য মুডী নেচনৰ একক পবিত্ৰ গীত)
* মণিপাল ইনষ্টিটিউট অৱ টেকন’লজিত ৰেভেলছ, ২০১৭।
* কিশ্মিছ, কৰণ আৰু মমিনা মুষ্টেহছানৰ সৈতে
* হায়ে অয়ে – কৰণ এফটি. এছ কিং
* *অৰিপ্লাষ্ট অৰিজিনেলছ* (অজয় সিঙৰ সৈতে আমি শুধু তোমাৰ) (বাংলা এলবাম)
## প্ৰশংসা

## তথ্য উৎস

## বাহ্যিক সংযোগ

* এছ কিঙৰ অফিচিয়েল ৱেবছাইট
* 
* 

শ্ৰেণী:জীৱিত ব্যক্তি
শ্ৰেণী:বৃটিছ কণ্ঠশিল্পী
শ্ৰেণী:ভাৰতীয় মূলৰ ব্যক্তি
শ্ৰেণী:যুক্তৰাজ্যৰ ব্যক্তি
শ্ৰেণী:বঙালী ব্যক্তি
শ্ৰেণী:বঙালী কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী